2.pielikums

Publicitātes prasības projekta Nr. LL-00219 “Digital youth center in Klaipėda and Liepaja”
ietvaros īstenotajām aktivitātēm

Ja Līguma priekšmeta izpildes laikā Izpildītājs veic kādu no publicitātes pasākumiem, Izpildītājam ir pienākums ievērot šajā pielikumā norādītās publicitātes prasības un publicitātes saskaņošanas kārtību ar Pasūtītāju:
1. Ikvienā informatīvā materiālā, kas attiecināms uz projekta īstenošanu un paredzēts tā dalībnieku un sabiedrības informēšanai, t.sk. tīmekļa vietnēs, bukletos, plakātos, digitālās vides informatīvajos materiālos, dalībnieku reģistrācijas lapās u.c. pielietojams projekta vizuālo elementu (logotipu) ansamblis (nodrošina Pasūtītājs);
2. Papildinot vizuālo publicitātes materiālu ar savu logo (ja attiecināms), tas nedrīkst būt lielāks par projekta vizuālo elementu (logotipu) ansambļa lielumu;
3. Ja paredzēts veidot vizuālu publicitātes materiālu drukai vai lietošanai digitālajos medijos, maketu un logotipu lietojumu jāsaskaņo ar Pasūtītāju;
4. Pie jebkuras ar projektu saistītas informācijas jānodrošina atsauce uz projektu un Eiropas Reģionālā Attīstības fonda (ERAF) finansējumu, materiālā norādot atsauci “Nodarbības/pasākums tiek finansētas Interreg VI-A Latvijas–Lietuvas programmas 2021.–2027. gadam projekta Nr. LL-00219 “Digital youth center” ietvaros. Projektu līdzfinansē Eiropas Savienība no Eiropas Reģionālās attīstības fonda (ERAF)” atbilstošā locījumā;
5. Izvietojot informāciju par projekta aktivitātēm sociālajos tīklos/vietnēs, aiz atsauces uz projektu jālieto tēmturi: #DigitalYouthCenter #Interreg #LatviaLithuaniaProgramme #Liepāja;
6. Nodrošinot projekta aktivitātes, aktivitātes norises vietā Izpildītājam jānodrošina projekta publicitātes prasības atbilstoši aktivitātes norises vietai un veidam, piemēram, norises vietā izvietojot projekta oficiālo informatīvo papīra plakātu (ne mazāku par A3) vai projekta oficiālo informatīvo plāksni  (nodrošina Pasūtītājs) vai cita veida obligātās publicitātes prasības (uzlīme, T-krekls, roll-up baneris, karogs u.c., ko nodrošina Pasūtītājs pēc savas izvēles, ja attiecināms).
7. Ja Projekta realizēšanai Izpildītājs gatavo prezentreklāmas materiālus, suvenīrus u.tml., jānodrošina, ka uz šiem materiāliem tiek nodrošinātas Projekta minimālās publicitātes prasības, kas jāsaskaņo ar Pasūtītāju. Pasūtītājs ir tiesīgs pieprasīt materiālu paraugus. 

